als_Latn dik_Latn sna_Latn
Jemen, konfrontime mes forcave të sigurisë dhe mbështetësve të presidentit jemenas në aeroportin në Aden
Përleshjet u përshkallëzuan në afërsi të aeroportit për shkak të vendimit të Hadit të shkarkojë shefin e njësisë speciale të forcave të sigurisë Abdel-Hafez al-Saqqafa, i cili refuzoi të largohet nga ky post.
SANA (AA) - Për shkak të përshkallëzimit të dhunës ndërmjet forcave të sigurisë dhe mbështetësve të presidentit jemenas Abd Rabbuh Mansour Hadi është mbyllur aeroporti në qytetin jemenas Aden, raporton Anadolu Agency (AA).
Përleshjet u përshkallëzuan në afërsi të aeroportit për shkak të vendimit të Hadit që të shkarkojë shefin e njësisë speciale të forcave të sigurisë Abdel-Hafez al-Saqqafa, i cili refuzoi të largohet nga ky post. Akoma nuk është i njohur numri i viktimave të konfliktit.
Hadi muajin e kaluar u arratis nga kryeqyteti jemenas Sana në Aden ku anëtarët e grupit shiit Husi e vendosen në arrest shtëpie. Jemeni u përfshi nga trazirat që kur protestat prodemokratike e detyruan presidentin Ali Abdulah Saleh të tërhiqet në vitin 2012, pas sundimit të tij 33 vjeçar. Në shtator të vitit të kaluar, grupi shiit Husi mori kontrollin mbi kryeqytetin Sana.
Grupi më 6 janar të këtij viti lëshoi të ashtuquajturën "deklaratë kushtetuese" me të cilën është shpërbërë parlamenti dhe u themelua këshilli tranzicional. Deklaratën e refuzuan shumica e zyrtarëve të vendit duke e quajtur atë grusht shteti kundër legjitimitetit kushtetues.
Për shkak të pasigurisë në Jemen, shumica e vendeve të huaja kanë pezulluar aktivitetet diplomatike në atë vend.
als_Latn als_Latn als_Latn als_Latn als_Latn als_Latn als_Latn